Diari Oficial de la Generalitat Valenciana


Sumari del DOGV 5643, del 20-11-2007 (2007/13268)

RESOLUCIÓ de 27 d'octubre de 2007, de la Secretaria Autonòmica de Justícia, sobre delegació de determinades competències en la Direcció General de Justícia i Menor.
--------------------------------------------------------------------------------------------------------------------------------------------------------------------

### Dades del document

Número de DOGV
:   5643

Data del DOGV
:   20-11-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/13232


Data del document
:   27-10-2007

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * competència administrativa
    * delegació de poders
    * administració regional

RESOLUCIÓ de 27 d'octubre de 2007, de la Secretaria Autonòmica de Justícia, sobre delegació de determinades competències en la Direcció General de Justícia i Menor. [2007/13077]  
El Decret 7/2007, de 28 de juny, del president de la Generalitat, atribuïx a la conselleria de Justícia i Administracions Públiques les competències en matèria de fundacions. Competències que, en virtut del que disposa el Reglament Orgànic i Funcional d'aquesta conselleria, aprovat pel Decret 122/2007, de 27 de juliol, del Consell de la Generalitat, s'exercixen a través de la Secretaria Autonòmica de Justícia. L'article 2 del Decret 139/2001, de 5 de setembre, del Govern Valencià, pel qual s'aprova el Reglament de desplegament de la Llei de la Generalitat Valenciana 8/1998, de 9 de desembre, de Fundacions de la Comunitat Valenciana, disposa que «el Protectorat de les Fundacions de la Comunitat Valenciana l'exercix la conselleria competent en matèria de fundacions. La titularitat del Protectorat correspon al conseller, sense perjuí de la possibilitat de delegació....».  
La Comissió del Protectorat de Fundacions és l'òrgan consultiu i d'assistència i assessorament al Protectorat per al correcte exercici de les funcions que legalment té atribuïdes. Segons disposa l'article 41.3 de l'esmentat Decret 139/2001, de 5 de setembre, la presidència de la comissió correspon al titular del Protectorat, per tant al conseller de Justícia i Administracions Públiques; i la vicepresidència, després de la reordenació de competències operada per l'esmentat Decret 122/2007, de 27 de juliol, a la Secretaria Autonòmica de Justícia.  
Mitjançant una Resolució del conseller de Justícia i Administracions Públiques, d'aquesta mateixa data, s'ha delegat aquesta Secretaria Autonòmica de Justícia per a l'exercici de les competències que, d'acord amb allò que han previst els articles 41 i 42 del Decret 139/2001, de 5 de setembre, corresponen al conseller de Justícia i Administracions Públiques, com a president de la Comissió del Protectorat de Fundacions.  
Coherent amb l'al·ludida delegació de l'exercici de la presidència, procedix que aquesta Secretaria Autonòmica delegue, al seu torn, l'exercici de les competències que, d'acord amb allò que ha previst l'article 41 del Decret 139/2001, de 5 de setembre, li corresponen com a vicepresidenta de la Comissió del Protectorat de Fundacions.  
Per tot això, de conformitat amb el que disposa l'article 13 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per Llei 4/1999, de 13 de gener; en exercici del que preveu l'article 63.1 de la Llei 5/1983, de 30 de desembre, del Consell, modificada per la Llei 12/2007, de 20 de març, i l'article 41 del Decret 139/2001, de 5 de setembre; es creu oportú delegar, la Direcció General de Justícia i Menor, per a l'exercici de la vicepresidència de la Comissió del Protectorat de Fundacions, i per això resolc:  
Primer  
Delegar el director general de Justícia i Menor per a l'exercici de les competències que, d'acord amb allò que ha previst l'article 41 del Decret 139/2001, de 5 de setembre, corresponen a la secretària autonòmica de Justícia, com a vicepresidenta de la Comissió del Protectorat de Fundacions.  
Segon  
La present delegació no serà obstacle perquè puga avocar-se el coneixement i resolució de tots els assumptes que es consideren procedents, i podrà, així mateix, revocar-la en qualsevol moment, de conformitat amb el que establix l'article 63.5 de l'esmentada Llei 5/1983, de 30 de desembre, de la Generalitat Valenciana.  
Tercer  
La present Resolució tindrà plens efectes des de la data en què es dicta, sense perjuí de la seua publicació en el Diari Oficial de la Comunitat Valenciana.  
València, 27 d'octubre de 2007.- La secretària autonòmica de Justícia: Patricia Montagud Alario.